wickkiey/tamil-wikipedia-chunked huggingface dataset:
# மிர்ஜன் கோட்டை

**மிர்ஜன்** **கோட்டை,** இந்தியாவின் தென் மாநிலமான கருநாடக மாநிலத்தின் மேற்கு கடற்கரையில் வடகன்னட மாவட்டத்தில் அமைந்துள்ளது. கட்டடக்கலை நேர்த்தியுடன் காணப்படும் இக்கோட்டை கடந்த காலங்களில் பல போர்களின் இருப்பிடமாகும். இது தேசிய நெடுஞ்சாலை 66<nowiki/>லிருந்து சுமார் 0.5 கிலோமீட்டர் (0.31 மைல்) தொலைவு மற்றும் இந்தியாவின் மேற்கு கடற்கரையில் உள்ள புகழ்பெற்ற இந்து யாத்திரை மையமான கோகர்ணாவிலிருந்து 11 கிலோமீட்டர் (6.8 மைல்) தொலைவிலும் உள்ளது.  
முதல் வரலாற்று பதிப்பின் படி, ஆரம்பத்தில் 16 ஆம் நூற்றாண்டில் கெர்சொப்பாவின் ராணி சென்னபைராதேவி ( விஜயநகர பேரரசின் கீழ்) மிர்ஜன் கோட்டையை கட்டிய பெருமை பெற்றார். அவர் 54 ஆண்டுகள் இக்கோட்டையில் வசித்து ஆட்சி செய்தார்.  
அவரது ஆட்சிக் காலத்தில், கார்வாரி<nowiki/>ன் தென்கிழக்கில் 32 கிலோமீட்டர் (20 மைல்) தொலைவில் உள்ள மிர்ஜன் துறைமுகம், சூரத்<nowiki/>துக்கு மிளகு, சால்ட்பிட்டர் மற்றும் வெற்றிலை ஆகியவற்றை அனுப்ப பயன்படுத்தப்பட்டது. பெட்னூருடன் இணைக்கப்பட்ட மாவட்டமான கெர்சோப்பா, இந்த பிராந்தியத்திலிருந்து ஏற்றுமதி செய்யப்படும் மிளகுக்கு பிரபலமானது. இதன் விளைவாக, போர்த்துகீசியர்கள் கெர்சொப்பா ராணிக்கு "ராணி, மிளகு ராணி" ( போர்த்துகீசிய மொழியில் "ரெய்ன்ஹா டி பிமென்டா") என்ற பெயரைக் கொடுத்தனர்.
# மிர்ஜன் கோட்டை

## வரலாறு

இந்த கோட்டையின் கால மதிப்பீடு பல பதிப்புகளாக உள்ளன. இந்த கோட்டை முதன்முதலில் நவாயத் சுல்தானகர்களால் 1200 ஆம் ஆண்டின் ஆரம்பத்தில் கட்டப்பட்டது. பின்னர் இது விஜயநகர பேரரசின் கீழ் வந்தது. பின்னர் கோட்டை 1608 ஆம் ஆண்டில் புதுப்பிக்கப்பட்டது (இந்திய தொல்பொருள் ஆய்வு நிறுவனம் (ஏ.எஸ்.ஐ) தத்ரி க்ரீக்கின் தென்கிழக்கு கரையோரப் பகுதியில் 1608-1640 காலப்பகுதியில் அதன் கட்டிடத்தைக் குறிக்கிறது).  
1552-1606 காலகட்டத்தில் காணப்பட்ட மற்றொரு பதிப்பு என்னவென்றால், மிர்ஜன் கோட்டை ஆரம்பத்தில் ராணி சென்னபைராதேவியால் கட்டப்பட்டது. அவர் துளுவ - சாளுவ குலத்தைச் சேர்ந்தவர், விஜயநகர பேரரசிற்கு அடிபணிந்தவர்களாக *கெர்சொப்பாவின்* ராணியாக (ஒரு சிறிய நகரம்) நீண்ட காலம் (54 ஆண்டுகள்) ஆட்சி செய்தார். அவர் சமண மதத்தை பக்தியுடன் கடைபிடித்தார், அவருடைய ஆட்சியின் போது பல சமண பசடிகளைக் கட்டினார்.கொங்கன் மற்றும் கேரளாவின் கரையோரப் பகுதியில் பின்பற்றப்பட்ட ஒரு பாரம்பரியம், அலியாசந்தனா அல்லது மேட்ரியார்ச்சல் என்ற தாய்வழிக் கோட்பாட்டுக்கு இணங்க அவர் ஆட்சி செய்தார். அவரது களம் வடக்கு மற்றும் தெற்கு கனரா மாவட்டங்கள் மற்றும் தெற்கு கோவாவை உள்ளடக்கியது. அதில் மால்பே, பிட்னூர், மிர்ஜன், ஹொன்னாவரா, அங்கோலா மற்றும் கார்வார் போன்ற முக்கியமான துறைமுகங்கள் இருந்தன. இங்கிருந்து பிராந்தியத்தின் மிக முக்கியமான விளைபொருளான மிளகு ஐரோப்பாவிற்கு அனுப்பப்பட்டது. அதனால் அவருக்கு "மிளகு ராணி அல்லது ரெய்ன்ஹா டி பிமென்டா" என்ற பெயர் போர்த்துகீசியர்களால் வழங்கப்பட்டது. இருப்பினும், விஜயநகர பேரரசு விரட்டப்பட்ட தலிக்கோட்டா போருக்குப் பிறகு அவர் நிலை தலைகீழாக மாறியது. பின்னர் அவர் மிர்ஜன் கோட்டையில் இருந்து சராவதி ஆற்றின் நடுவில் உள்ள ஒரு தீவில் பாதுகாப்பான இடத்திற்கு மாற்றப்பட்டார்.  
மற்றொரு பதிப்பின் படி, பிஜப்பூர் சுல்தானகத்தின் உன்னதமான ஷெரிப்-உல் முல்க் கும்டா நகரத்தையும் அதன் தெற்கே அமைந்துள்ள கும்டா கோட்டையையும் பாதுகாக்க முதல் பாதுகாப்பு அரணாக இந்தக் கோட்டையை கட்டினார்.  
மேலும் ஒரு பதிப்பு என்னவென்றால், இந்தக் கோட்டை விஜயநகர பேரரசின் ஆட்சியாளர்களின் கீழ் இருந்தது. இந்த பேரரசின் வீழ்ச்சிக்குப் பிறகு, பிஜப்பூர் சுல்தான்கள் கோட்டையைக் கைப்பற்றியதாகக் கூறப்படுகிறது. அப்போது கோவாவின் ஆளுநராக இருந்த ஷெரிப்-உல் முல்க் இந்தக் கோட்டையைக் கட்டிய அல்லது புதுப்பித்த பெருமைக்குரியராகிறார். மிர்ஜன் அவர்கள் அரண்மனையின் இருப்பிடமாக இருந்தது. 17 ஆம் நூற்றாண்டில், கெலாடி வம்சம், ஒரு சுயாதீன அதிபராக இருந்து, மிர்ஜானுக்கு தெற்கே கனரா என்ற பகுதியை பெட்னூரில் தலைநகராக கொண்டு ஆட்சி செய்தது. 1676 ஆம் ஆண்டில், கெலாடி ராணி சென்னம்மா இந்த பகுதியை மிர்ஜன் வரை கைப்பற்றியிருந்தார்.
# முளுபாகிலு

**முளுபாகிலு (Mulbagal)** ஒரு நகரம் மற்றும் முளுபாகிலு வட்டத்தின் தலைமையகம் ஆகும். இது, இந்தியா கர்நாடக மாநிலத்தில் உள்ள கோலார் மாவட்டத்தில் அமைந்துள்ளது. இது தேசிய நெடுஞ்சாலை 4 க்கு அப்பால் மாநிலத்தின் கிழக்கு திசையாகவும், ஒரு மலை அடையாளமாகவும் உள்ளது.
# முளுபாகிலு

## சொற்பிறப்பு

"முளுபாகிலு" என்பது முடளபாகிலு என்ற வார்த்தையிலிருந்து *வந்தது,* இதன் பொருள் பூர்வீக கன்னட மொழியில் "கிழக்கு கதவு" என்று கூறப்படுகிறது. முளுபாகிலு, மைசூரு மாநிலத்தின் கிழக்கு எல்லையாக (அதன் மூலம் நுழைவாயிலாக) கருதப்படுகிறது.
# முளுபாகிலு

## வரலாறு

மகாபாரதப் போருக்குப் பிறகு இங்குள்ள அனுமந்த கோயில் பாண்டவர்களில் ஒருவரான அர்ஜுனனால் எவ்வாறு நிறுவப்பட்டது என்பதை ஒரு புராணம் விவரிக்கிறது. வசிட்ட முனிவர் பிரதான தெய்வமான சீனிவாசன், பத்மாவதி மற்றும் ராமர் - சீதா - லட்சுமணர் சிலைகளை நிறுவியதாக நம்பப்படுகிறது.  
முளுபாகிலுவின் வரலாற்றை *பெஞ்சமின் லூயிஸ் ரைஸ்* தனது "மைசூரின் வர்த்தமானி" (1887) என்ற புத்தகத்தில் தொகுத்துள்ளார்.  
நவீன வரலாற்றில், முதல் ஆங்கிலோ-மைசூர் போரின் போது, 1768 அக்டோபர் 4 அன்று முளுபாகிலு போரின் தளமாக, முளுபாகிலு நகரம் குறிப்பிடப்பட்டுள்ளது.
# முளுபாகிலு

## நிலவியல்

முளுபாகிலு, அமைந்துள்ளது. இதன் சராசரி உயரம் 827 &nbsp; மீட்டர் (2,713 &nbsp; அடி) ஆகும்.
# முளுபாகிலு

## புள்ளி விபரம்

2001 இந்திய மக்கள் தொகை கணக்கெடுப்பின்படி, முளுபாகிலுவின் மக்கள் தொகை 44,031 ஆகும். ஆண்கள், மக்கள் தொகையில் 51 சதவீதமாகவும், பெண்கள் 49 சதவீதமாகவும் உள்ளனர். முளுபாகிலுவின் சராசரி கல்வியறிவு விகிதம் 61% ஆகும், இது தேசிய சராசரியான 59.5% ஐ விட அதிகமாகும். ஆண் கல்வியறிவு 67%, பெண் கல்வியறிவு 54% ஆக உள்ளது. முளுபாகிலுவில், மக்கள் தொகையில் 14 சதவீதம் 6 வயதுக்குட்பட்டவர்களாக உள்ளனர்.
# முளுபாகிலு

## பொருளாதாரம்

இங்கு, வேளாண்மை, பால், பட்டு வளர்ப்பு, மலர் வளர்ப்பு மற்றும் சுற்றுலா தொடர்பான தொழில்களில் முக்கிய வேலைவாய்ப்பு ஆதாரங்கள் உள்ளன. முலபாகிலு விவசாயிகள் ஆழ்துளை கிணற்று நீரையே பாசன மற்றும் குடிநீர் பயன்பாட்டிற்கு நம்பியிருக்க வேண்டியிருக்கிறது.  
முளுபாகிலு நகரம், பல புகழ்பெற்ற கோயில்களின் தாயகமாக உள்ளது. மேலும் இது "கோயில் இடங்களின்" நிலம் என்று பிரபலமாக அறியப்படுகிறது. பல போக்குவரத்து மற்றும் பயண வணிகங்கள் இங்கு தங்கள் தளத்தை அமைத்துள்ளன.  
முளுபாகிலுவில் உருளைக்கிழங்கு, தக்காளி (வடஹள்ளியில்), கத்திரிக்காய், பீன்ஸ், பீட்ரூட், கேரட், சவ்-சவ் மற்றும் முட்டைக்கோஸ் உள்ளிட்ட பல பருப்பு மற்றும் காய்கறி வர்த்தக சந்தைகள் உள்ளன. முளுபாகிலு வட்டத்தில் ஒரு கருங்கல்(பாறை) தொழிற்துறை மையத்திற்கு அரசாங்கம் முன்மொழியப்பட்ட ஆரம்ப கட்டத்தின் ஒரு பகுதியாக இப்பகுதி உள்ளது. கர்நாடக மாநில அரசு தொழில்துறை மேம்பாட்டு நடவடிக்கைகளுக்காக விவசாய சாரா நிலங்களை கையகப்படுத்தியது.  
முளுபாகிலு புகையிலை மற்றும் பீடி நன்கு அறியப்படுகிறது. பல விளம்பர பெயர்களில் பீடிகள் தயாரிக்கப்பட்டு கர்நாடகா மற்றும் ஆந்திராவிற்கு விநியோகிக்கப்படுகின்றன. முஸ்லிம் சமூகம் பெரும்பாலும் இந்த தொழிலில் ஈடுபட்டுள்ளது.  
இந்த நகரத்தில் மலையேற்ற பயிற்சிக்கு, பல மலைகள் உள்ளன.
# முளுபாகிலு

## குறிப்பிடத்தக்க நபர்கள்

டி.வி. குண்டப்பா பிரபலமாக டி. வி. ஜி. என அழைக்கப்படும், ஒரு முக்கிய கன்னட எழுத்தாளர் மற்றும் ஒரு தத்துவவாதி ஆவார். அவர் வசனங்களின் தொகுப்பான *மங்கு திம்மனா காகாவுக்கு* புகழ் பெற்றவர்.  
என். வெங்கடாச்சலா : நெஞ்சே கவுடா வெங்கடாச்சலா ஒரு ஓய்வுபெற்ற இந்திய உச்ச நீதிமன்ற நீதிபதி மற்றும் முன்னாள் லோக்ஆயுக்தா ஆவார். கருநாடகம் மாநிலத்தின், கன்னட மொழியில் ஆளுநர் சத்தியப்பிரமாணம் செய்து, கன்னட மொழியில் பதவியேற்ற நான்கு லோகாயுக்தாக்களில் இவர் முதலாதவதாக பதவி ஏற்றவர்.  
சவுந்தர்யா கன்னட, தெலுங்கு, தமிழ் மற்றும் மலையாள படங்களில் தோன்றிய தென்னிந்திய திரையுலகில் வெற்றிபெற்ற திரைப்பட நடிகை ஆவார். அவர் 90 க்கும் மேற்பட்ட திரைப்படங்களில் நடித்தார். அவற்றில் பெரும்பாலானவை தெலுங்கில் வெளிவந்த திரைப்படங்களாகும். பெங்களூரு அருகே நடந்த விமான விபத்தில் அவர் கொல்லப்பட்டார்.
# முளுபாகிலு

## உணவு

கோலார் மாவட்டத்தில் உள்ள முளுபாகிலு நகரத்தில் இருந்து ஒரு சமையல்காரரை முன்னாள் முதலமைச்சர் பி. எஸ். எடியூரப்பா 2012 இல், சட்டமன்ற உறுப்பினர்களுக்கான தோசை மற்றும் இட்லிகளை தயார் செய்வதற்கு வரவழைத்தார் எனவும், "முளுபாகிலு பாணியில் தயாரிக்கப்பட்ட தோசை மற்றும் இட்லிகள் மென்மையாகவும், சுவையாகவும் இருக்கும் எனவும் கூறப்படுகிறது."
# அமூன்

**அமூன்** அல்லது **ஆமோன்** (**Amun**) (also *Amon, Ammon, Amen*; பண்டைக் கிரேக்கம்: *Ámmōn*, *Hámmōn*) பண்டைய எகிப்தியக் கடவுள்களில் முதன்மையானவர். இவரது மனைவிருள் ஒருவர் மூத்து எனும் பெண் தெய்வம் ஆகும். இவரது மகன் கோன்சு கடவுள் ஆவர்.  
பழைய எகிப்திய இராச்சியத்தில் அமூன் கடவுள், தனது மனைவியான அமனௌநெத்துடன் அறியப்படுகிறார். கிமு 21-ஆம் நூற்றாண்டின் எகிப்தின் பதினொன்றாம் வம்ச ஆட்சிக் காலத்தில், அமூன் கடவுள் தீபை நகரத்தின் காவல் தெய்வமாக வழிப்படப்பட்டார்.  
கிமு 1650-இல் தீபை நகரத்தை ஆண்ட வெளிநாட்டு மன்னர் மெசொப்பொத்தேமியாவின் ஐக்சோஸ் வம்சத்தினருக்கு எதிரான புரட்சிக்குப் பின்னர், தீபை நகராத்தை ஆண்ட முதலாம் அக்மோஸ் எனும் எகிப்திய பார்வோன் ஆட்சிக் காலத்தில் அமூன் தெய்வம் பண்டைய எகிப்தின் தேசிய முக்கியத்துவமான கடவுளானார். மேலும் இரா எனும் சூரியக் கடவுளுடன் அமூன் கடவுளை இணைத்து **அமூன்-ரா** எனும் புதிய கடவுள் வழிபாடு தொடங்கியது.  
புது எகிப்திய இராச்சியத்தில், எகிப்தின் பல கடவுள் வணக்க முறையில் அமூன் - இரா இணைந்த கடவுள் வழிபாடு சிறந்து விளங்கியது. (அக்கெனதென் நிறுவிய அதின் வழிபாடு தவிர்த்து) கிமு 16 முதல் 11-ஆம் நூற்றாண்டுகளுக்கு இடைப்பட்ட காலத்தில் பண்டைய எகிப்தில் சுயம்புவாகத் தோன்றிய அமூன் - இரா கடவுள் வணக்க முறை செழித்தோங்கியது. பிரபஞ்சத்தின் படைப்புப் கடவுளான அமூன் - இரா வழிபாட்டை எகிப்தியர்கள் பயபக்தியுடன் மேற்கொண்டனர். பண்டைய எகிப்தியக் கடவுள்களின் அரசன் எனும் புகழ் அமூன் கடவுளுக்கு கிடைத்தது. எகிப்தின் போர்க் கடவுளான ஓரசுவுடன், அமூன் - இரா கடவுள் ஒப்பிடப்படுகிறார். பண்டைய எகிப்திய மொழியில் **அமூன்** என்பதற்கு *அறியப்படாதவர்* என்று பொருளாகும். எகிப்தின் முதல் இடைநிலைக் காலத்தின் முடிவில், பதினொன்றாம் வம்ச ஆட்சியின் போது தீபை நகர மக்களின் குல தெய்வமாக கடவுள் அமூன் கடவுள் வழிபடப்பட்டார். தீபை நகரத்தின் காவல் தெய்வமான அமூன் கடவுளின் மனைவியாக மூத்து எனும் பெண் தெய்வமும், இத்தம்பதியர் குழந்தையாக சந்திரக் கடவுளாக கோன்சு கடவுள் அறியப்பட்டார்.
# அமூன்

## கர்னாக் கோயில்

கிமு இருபதாம் நூற்றாண்டு முதல் தீபை நகரத்தின் காவல் தெய்வமாக அமூன் கடவுளுக்கு, முதலாம் செனுஸ்ரெத் ஆட்சியில், கர்னாக் எனுமிடத்தில் சூரியக் கடவுளான இராவுடன் கோயில் கட்டினர். புது எகிப்திய இராச்சியத்தின், எகிப்தின் பதினெட்டாம் வம்ச ஆட்சியின் போது, தலைநகரான தீபை நகரத்தில், அமூன் - இரா கடவுள்களுக்கு பெரிய அளவிலான கோயில்கள் எழுப்பட்டது. எகிப்திய பார்வோன்களான முதலாம் சேத்தி மற்றும் இரண்டாம் ராமேசஸ் ஆட்சிக் காலங்களில், கர்னாக் நகரத்தில், அமூன் கடவுளுக்கு பெரிய மண்டபத்துடன் கூடிய கோயில் நிறுவப்பட்டது.  
அக்கோயில் வளாகத்தின் சுவர்களில், எகிப்திய பார்வோன் மெரன்பதே, கடல் மக்களை வெற்றி கொண்ட செய்திகளை பதிவு செய்துள்ளார். மெரெனப்தேவின் மகன் இரண்டாம் சேத்தி, இவ்வளாகத்தில் அமூன், மூத் மற்றும் கொன்சு கடவுளர்களின் சிற்பங்களை வடித்துள்ளான்.
# அமூன்

## புது எகிப்திய இராச்சியம்

தோற்றத்தில் அமூன் கடவுள்]]
# அமூன்

## புது எகிப்திய இராச்சியம்

### மின் மற்றும் இராவுடனான அமூன் கடவுளின் தொடர்புகள்

கடவுளாக காட்சிப்படுத்துதல்]]  
எகிப்தின் பதினெட்டாம் வம்சத்தை நிறுவிய முதலாம் அக்மோஸ், எகிப்தை ஆண்ட வெளிநாட்டு மன்னராக ஹைக்சோசை தீபை நகரத்திலிருந்து விரட்டியடித்து, புது எகிப்திய இராச்சியத்தை நிறுவினார். அதன் பின் தீபை நகரத்தின் காவல் தெய்வமாக இருந்த அமூன் கடவுள், எகிப்தின் தேசிய முக்கியத்துவம் வாய்ந்த கடவுளாக வழிப்படப்பட்டார்.  
புது எகிப்திய இராச்சிய ஆட்சியாளர்களின் அக்கெனதென் தவிர பிற அனைவரும் அமூன் கடவுளுக்கு எகிப்து முழுவதும் கோயில்கள் எழுப்பினர்.ஆனால் பார்வோன் அக்கெனதென் மட்டும் தன் இஷ்ட தெய்வமான அதின் எனும் கதிரவக் கதிர் தெய்வத்திற்கு மட்டும் பல கோயில்கள் எழுப்பினார். அக்கெனதெனின் இறப்பிற்குப் பின்னர் அதின் வழிபாடு எகிப்தில் முற்றிலும் மறைந்தது.  
மெசொப்பொத்தேமியாவின் ஐக்சோஸ் வம்சத்தவர்கள் எகிப்தை கைப்பற்றி ஆண்டனர். எகிப்திலிருந்து இந்த வெளிநாட்டவர்களை, எகிப்தியபார்வோன்கள் அமூன் கடவுளின் ஆசியுடன் வெற்றி கொண்டதாக கருதினர்.தீபை நகரத்தின் அமூன் கோயிலின் தலைமைப் பூசாரி இரண்டாம் சுசென்னெஸ் தன்னை எகிப்தின் இருபத்தி ஒன்றாம் வம்ச பார்வோனாக முடிசூட்டிக் கொண்டார்.  
பார்வோன் மூன்றாம் அமென்கோதேப் அமூன் கடவுளை, சூரியக் கடவுளான இராவுடன் இணைத்து நிறுவிய **அமூன் - இரா** எனும் புதிய தலைமைக் கடவுளின் சிற்பம்]]
# அமூன்

## புது எகிப்திய இராச்சியம்

### அமூன் கடவுள் வழிபாட்டின் வீழ்ச்சி

கிமு பத்தாம் நூற்றாண்டில் அமூன் கடவுள் வழிபாடு எகிப்தில் வீழ்ச்சியடைந்தது. இருப்பினும் தீபை நகரத்திலும், நூபியா மற்றும் குஷ் இராச்சியங்களில் மட்டும் அமூன் வழிபாடு தொடர்ந்தது.
# அமூன்

## இரும்புக் காலம் மற்றும் பாரம்பரியக் காலத் தொல்பொருட்கள்

### நூபியா

நூபியா வாழும் எகிப்தியர்கள் அமூன் கடவுள் வழிபாடு பாரம்பரியக் காலத்திலும் தொடர்ந்தனர். அமூன் பெயர் நூபியாவில் அமேனி என்ற பெயருடன் தேசியக் கடவுளாக்கப்பட்டார். இக்கடவுளின் தலைமைப் பூசாரிகள் மெரோயி மற்றும் நொபாட்டியா நகரங்களில் இருந்தனர். இப்பூசாரிகள் குறி சொல்வதும், இராச்சியத்தை ஆளுவது, படைகளை நடத்தும் தொழிலும் மேற்கொண்டனர். இப்பூசாரிகள் பார்வோன்களை தற்கொலைச் செய்யத் தூண்டும் மரபு கிமு மூன்றாம் நூற்றாண்டில் நிறுத்தப்பட்டது.
# அமூன்

## இரும்புக் காலம் மற்றும் பாரம்பரியக் காலத் தொல்பொருட்கள்

### லெவண்ட்

எபிரேய பைபளில் அமூன் கடவுளைக் குறித்துள்ளது. மேலும் கிமு ஏழாம் நூற்றாண்டில் எழுதப்பட்ட எபிரேயத்தின் இரண்டாம் நூலான தீர்க்கதரிசிகள் நூலில் தீபை நகரச் செய்திகளை குறிப்பிடும் போது, அமூன் கடவுள் பற்றிய செய்திகளும் உள்ளது.  
அமோன் கடவுள் சிற்பம், கீழ் நைல் ஆற்றின் சமவெளி]]
# அமூன்

## இதனையும் காண்க

- மூத்து
- கோன்சு
- பண்டைய எகிப்தியக் கடவுள்கள்
# பெல்லாரி கோட்டை

**பெல்லாரி கோட்டை** (ஆங்கிலம்:Bellary Fort ) "பல்லாரி குடா" அல்லது "கோட்டை மலை" என்று அழைக்கப்படும் சிறு குன்றின் மேல் கட்டப்பட்டது. இது இந்தியாவின் கருநாடக மாநிலத்தில் பெல்லாரி மாவட்டத்தில் உள்ள வரலாற்று நகரமான பெல்லாரி<nowiki/>யில் அமைந்துள்ளது. இது மேல் கோட்டை மற்றும் கீழ் கோட்டை என இரண்டு பகுதிகளாக கட்டப்பட்டது. மேல் கோட்டை விஜயநகர பேரரசின் நிலப்பிரபுவான அனுமப்ப நாயக்கரால் கட்டப்பட்டது. ஆனால் கீழ் கோட்டை 18 ஆம் நூற்றாண்டின் பிற்பகுதியில் ஐதர் அலியால் கட்டப்பட்டது.  
ஒரு பிரெஞ்சு பொறியியலாளர் கீழ் கோட்டையின் கட்டிடக் கலைஞராகவும், கட்டமைப்பாளராகவும் இருந்தார். அவர் மேல் கோட்டையையும் புதுப்பித்தார். கோட்டைகள் கட்டி முடிந்தபின், கட்டப்பட்ட கோட்டைகள் 'கும்பாரா குடா' என்று அழைக்கப்படும் எதிரெதிர் மலையை விட குறைந்த உயரத்தில் இருப்பதால், இக்கோட்டை இராணுவ ரீதியாக குறைந்த போர்த்திறம் வாய்ந்ததாக உள்ளதை ஐதர் அலி கண்டறிந்தார். இந்த குறைபாட்டால் கோபமடை ஐதர் அலி கோட்டையின் கிழக்கு வாசலில் பிரெஞ்சு பொறியாளரை தூக்கிலிட உத்தரவிட்டார் என்று கூறப்படுகிறது. 1769 தேதியிட்ட பிரெஞ்சு பொறியாளரின் கல்லறை (அறியப்படாத பிரெஞ்சு பொறியியலாளர் என பொறிக்கப்பட்டுள்ளது) கோட்டையின் கிழக்கு வாசலில் அமைந்துள்ளது. மேலும், உள்ளூர் முஸ்லிம்களினால் பாதுகாக்கப்படுவதால், இது ஒரு முஸ்லீம் துறவியின் கல்லறை என்றும் கூறுகின்றனர்.  
கோட்டைகள் பல வரலாற்று மற்றும் மத நினைவுச்சின்னங்களையும், சிறந்த கோபுரங்களையும் கொண்டுள்ளன. ஒரு கோட்டையானது பல பழங்கால தொட்டிகளுடன் மேல் கோட்டையில் இருந்தது, கிழக்கில் கீழ் கோட்டை ஆயுதக் கிடங்கைக் கொண்டிருந்தது.
# பெல்லாரி கோட்டை

## புராணக் கதை

கோட்டை அமைந்துள்ள நகரமான பெல்லாரிக்கு பல புராணக்கதைகள் உள்ளன.  
ஒரு புராணக்கதை இந்த நகரத்தில் தெய்வங்களின் ராஜாவான இந்திரன் (இந்து சமயம்) பெயரிடப்பட்ட பகுதியில் வசித்த ராட்சசனை (அரக்கனை) ‘‘பல்லா’’ அழித்தார் என கூறுகிறது.  
மற்றொரு புராதன புராணக்கதை இந்த இடத்தை ராமாயண காவியத்தின் சில நிகழ்வுகளுடன் இணைக்கிறது. விஜயநகர பேரரசின் புகழ்பெற்ற தலைநகரான பெல்லாரியில் இருந்து 30 கிலோமீட்டர் (19 மைல்) தொலைவில் உள்ள அம்பி<nowiki/>க்கு அருகிலுள்ள ஒரு இடத்தில் சீதையைத் தேடும் போது இராமர் சுக்கிரீவரை<nowiki/>யும் அனுமனை<nowiki/>யும் சந்தித்ததாகக் கூறப்படுகிறது.  
வரலாற்று ரீதியாக இணைக்கப்பட்ட புராணக்கதை பெல்லாரி என்பது பழைய கன்னட வார்த்தையான “வல்லரி” மற்றும் “வல்லபுரி” ஆகியவற்றிலிருந்து பெறப்பட்ட பெயர் என்று கூறுகிறது. தலக்காட்டின் மேலைக் கங்கர் வம்சத்தின் ஆட்சிக் காலத்திலிருந்த ஒரு கல்வெட்டு, சிந்தா விசாயாவின் பிரதேசத்திற்கு ஆதாரமளிக்கிறது. இது இன்று பெல்லாரி மற்றும் தார்வாட் மாவட்டங்களைக் கொண்டுள்ளது. போசளப் பேரரசு காலத்தில், "பெல்லாரியா நரேடு" வம்சம் குந்தலா தேசம் என்று அழைக்கப்பட்டபோது பெல்லாரி மீது இறையாண்மையைக் கொண்டிருந்தது. இதுவே பின்னர் 'வல்லாரி-வல்லபுரி' என்ற பெயரில் அறியப்பட்டது.
# பெல்லாரி கோட்டை

## நிலவியல்

கோட்டையும் நகரமும் இரண்டு முக்கிய மற்றும் பெரிய பாறைகள் கொண்ட கிரானைட் மலைகளைச் சுற்றி அமைந்துள்ளன. நகரின் அனைத்து பகுதிகளிலிருந்தும் காணும் வகையில் உள்ள *பல்லாரி குடா* மற்றும் *கும்பாரா குடா* இரண்டு மலைகள் நகரத்தில் ஆதிக்கம் ஓங்கியிருக்கும் பின்னணியை வழங்குகின்றன. இந்த இரண்டு மலைகள் தவிர, *காட் குடா (* தற்போதைய நகராட்சி ஜூனியர் கல்லூரிக்கு அருகில்), *ஈஸ்வர குட்டா* (அனாதி இலிங்கேஸ்வரர் கோயிலுக்கு பின்னால்), கோட்டை பகுதியில் உள்ள செயின்ட் ஜான்ஸ் உயர்நிலைப்பள்ளியை ஒட்டியுள்ள ஒரு மலை மற்றும் பெல்லாரி மத்திய சிறைக்கு அருகில் மற்றொரு மலை போன்ற சிறிய மலைகள் உள்ளன. இன்றைய பெல்லாரி நகரமாக விளங்கும் சமவெளிகளின் கோட்டையை இந்த கோட்டை கொண்டுள்ளது. சமவெளிகளுக்கு மேலே திடீரென மிகப் பெரிய மலை வடிவில் உயரும் பெல்லாரி கோட்டையிலும் அதைச் சுற்றியுள்ள நிலப்பரப்பிலும் கிரானைட் பாறைகள் உள்ளன.
# சிறீலால் சுக்லா

**சிறீலால் சுக்லா** (Shrilal Shukla) என்பவர் (31 டிசம்பர் 1925 - 28 அக்டோபர் 2011 ) ஒரு இந்தி எழுத்தாளர் ஆவார். இவர் எழுத்தில் நையாண்டித்தனத்திற்கு குறிப்பிடத்தக்கவர் ஆவார். அவர் உத்தரபிரதேச மாநில அரசில் மாநிலத்திற்குரி குடிமைப் பணி அதிகாரியாக பணியாற்றினார். பின்னர் இந்திய குடிமைப் பணி அதிகாரியாக பதவி உயர்விற்கு தேர்ந்தெடுக்கப்பட்டார். இவர் ராக் தர்பாரி, மகான், சூனி காடி கா சூரஜ் மற்றும் பீஸ்ராம்பூர் கா சந்த் உள்ளிட்ட 25 க்கும் மேற்பட்ட புத்தகங்களையும் எழுதியுள்ளார்.  
சுதந்திரத்திற்குப் பிந்தைய காலத்தில் இந்திய சமுதாயத்தில் வீழ்ச்சியடைந்த தார்மீக விழுமியங்களை சுக்லா தனது புதினங்கள் மூலம் எடுத்துரைத்துள்ளார். அவரது எழுத்துக்கள் கிராமப்புற மற்றும் நகர்ப்புற இந்தியாவில் வாழ்க்கையின் எதிர்மறையான அம்சங்களை நையாண்டி முறையில் அம்பலப்படுத்துகின்றன. இவரது மிகச்சிறந்த படைப்பான *ராக் தர்பாரி* ஆங்கிலத்திலும் மற்றும் 15 இந்திய மொழிகளிலும் மொழிபெயர்க்கப்பட்டுள்ளது. இதை அடிப்படையாகக் கொண்ட ஒரு தொலைக்காட்சி தொடர் 1980 களில் தேசிய வலையமைப்பில் பல மாதங்கள் தொடர்ந்தது. *ஆத்மி கா சஹார்* என்ற தலைப்பில் ஒரு துப்பறியும் நாவலையும் இவர் எழுதியுள்ளார் என்பது குறைவாக அறியப்பட்ட உண்மை. இது 'இந்துஸ்தான்' வார இதழில் தொடராக வெளியிடப்பட்டது.
# சிறீலால் சுக்லா

## விருதுகள்

சுக்லா 2011 ஆம் ஆண்டில் மிக உயர்ந்த இந்திய இலக்கிய விருதான ஞானபீட விருதைப் பெற்றார். இவரது முதல் பெரிய விருது 1969 ஆம் ஆண்டில் இவரது ராக் தர்பாரி நாவலுக்காக கிடைத்த சாகித்ய அகாடமி விருது ஆகும். *பிஸ்ராம்பூர் கா சாண்ட்* நாவலுக்காக 1999 ஆம் ஆண்டில் வியாஸ் சம்மன் விருதைப் பெற்றார். இவருக்கு வழங்கப்பட்டது. 2005 ஆம் ஆண்டு டிசம்பரில் அவரது 80 ஆவது பிறந்தநாளில், அவரது நண்பர்கள், சகாக்கள், குடும்பத்தினர் மற்றும் ரசிகர்கள் புது தில்லியில் ஒரு இலக்கிய மற்றும் கலாச்சார நிகழ்ச்சியை ஏற்பாடு செய்தனர். இந்த *நிகழ்வைக்* குறிக்கும் வகையில், *ஸ்ரீலால் சுக்லா* *-* *ஜீவன் ஹை ஜீவன்* என்ற தலைப்பில் ஒரு சிறப்பிதழ் வெளியிடப்பட்டது. அதில் முனைவர் நாம்வர் சிங், ராஜேந்திர யாதவ், அசோக் வாஜ்பாய், தூத்நாத் சிங், நிர்மலா ஜெயின், லீலாதர் ஜகுடி, கில்லியன் ரைட், குன்வர் நாராயண் மற்றும் ரகுவீர் சஹாய் போன்ற பிரபல இலக்கிய பிரமுகர்கள் சிறீலால் சுக்லாவைப் பற்றி எழுதிய கருத்துக்கள் இடம் பெற்று உள்ளன. அவரது நண்பர்கள், குடும்பத்தினர் மற்றும் ரசிகர்களும் இந்தப் புத்தகத்திற்கு பங்களித்தனர்.
# சிறீலால் சுக்லா

## இலக்கியப் பயணங்கள்

யூகோஸ்லாவியா, ஜெர்மனி, இங்கிலாந்து, போலந்து, சுரினாம் ஆகிய நாடுகளுக்கு பல்வேறு இலக்கிய கருத்தரங்குகள், மாநாடுகள் மற்றும் விருதுகளைப் பெறுவதற்காக சென்றுள்ளார். இந்திய அரசு சீனாவிற்கு அனுப்பிய எழுத்தாளர்கள் குழுவிற்கும் தலைமை தாங்கினார்.
# சிறீலால் சுக்லா

## குடும்பம்

இவரது மனைவி கிரிஜாவின் மரணத்திற்கு பதினான்கு ஆண்டுகளுக்குப் பிறகு, சுக்லா லக்னோவில் அக்டோபர் 28, 2011 அன்று காலை 11.45 மணியளவில், நீண்ட கால உடல்நலக்குறைவால் இறந்தார். கிரிஜா அம்மையார் சுக்லாவின் உண்மையான தோழராக இருந்தவர் ஆவார். பாரம்பரிய இசை மற்றும் இலக்கியத்தின் மீதான தனது அன்பை தனது கணவருடன் உணர்ச்சி நிரம்ப பகிர்ந்து கொண்டவர் ஆவார். ஸ்ரீ லால் சுக்லாவுக்கு நான்கு குழந்தைகள் உள்ளனர் - மகள்கள் ரேகா அவஸ்தி மற்றும் மதுலிகா மேத்தா ஆகியோர் இசைத் திறமையுள்ள இல்லத்தரசிகள் ஆவர்; மகன் அசுதோஷ் சுக்லா பெருநிறுவன கூட்டுறவு நிறுவனத்தில் பணிபுரிகிறார். கடைசியாக இளைய மகள் முனைவர் வினிதா மாத்தூர் டெல்லி பல்கலைக்கழகத்தில் புவியியல் பேராசிரியராக உள்ளனர். அவருக்கு எட்டு பேரக்குழந்தைகள் மற்றும் ஐந்து பேரப்பிள்ளைகள் உள்ளனர்.
# பலாமூ கோட்டைகள்

**பலாமூ கிலா** இந்திய மாநிலமான ஜார்கண்டில் உள்ள மேதினிநகர் நகரின் தென்கிழக்கில் தொலைவில் அமைந்துள்ள இரண்டு பாழடைந்த கோட்டைகளாகும். செரோ வம்சத்திற்கு முன்பே இருந்த சமவெளிகளில் உள்ள பழைய கோட்டை ராக்செல் வம்ச மன்னரால் கட்டப்பட்டது. மேதினிநகருக்கு அருகே சேர் ஷா சூரி பாதையில் பலாமூ காடுகளில் ஆழமாக இந்த இரண்டு பெரிய கோட்டைகளும் அமைந்துள்ளன. சமவெளிகளில் அசல் கோட்டையும், அருகிலுள்ள மலையின் மற்றுமொரு பகுதியும் உருவாக செரோ வம்சத்தின் மன்னர்கள் காரணமாவார்கள். சமவெளிகளில் உள்ள கோட்டையில் மூன்று பக்கங்களிலும் மூன்று முக்கிய வாயில்களிலும் பாதுகாப்பு இருந்தது. புதிய கோட்டை ராஜா மதினி ரே என்பவரால் கட்டப்பட்டது. இந்த கட்டிடக்கலை இஸ்லாமிய பாணியில் உள்ளது. இது தாவுத் கானின் வெற்றியை பிரதிபலிக்கிறது.
# பலாமூ கோட்டைகள்

## நிலவியல்

பலாமூ கிலா என்பது இந்திய மாநிலமான ஜார்க்கண்டில் உள்ள மேதினிநகர் நகரின் தென்கிழக்கில் அமைந்துள்ள இரண்டு பாழடைந்த கோட்டைகளாகும். இவை மேதினிநக<nowiki/>ருக்கு அருகிலுள்ள பலாமூ காடுகளில் ஆழமாக அமைந்துள்ள பெரிய கோட்டைகள் முதல் கோட்டை (பழைய கோட்டை) சமவெளிகளிலும், இரண்டாவது கோட்டை (புதிய கோட்டை) அருகிலுள்ள மலையிலும் உள்ளது. இரண்டும் பலாமூவில் உள்ள அவுரங்கா ஆற்றின் படுகைகளில் உள்ளது. ஆற்றின் படுக்கையில் விரிவான பாறை வெளிப்பாடுகளால், நதி துண்டிக்கப்பட்ட பற்கள் போல் தோன்றுகிறது. இதுவே 'பாலமாவ்' என்ற பெயரின் மூலமாக இருக்கலாம், அதாவது "மங்கலான நதியின் இடம்" என்று பொருள். கோட்டைகள் பெத்லா தேசிய பூங்காவின் அடர்ந்த காடுகள் நிறைந்த பகுதியில் உள்ளன. கோட்டைகள் ஒன்றுக்கொன்று நெருக்கமாக மேதினிநகரிலி<nowiki/>ருந்து 20 கிலோமீட்டர் (12 மைல்) தொலைவில் உள்ளன.
# பலாமூ கோட்டைகள்

## அம்சங்கள்

### சமவெளிகளில் கோட்டை

பழைய கோட்டை 3 சதுர கிலோமீட்டர் (1.2 சதுர மைல்) பரப்பளவில் கட்டப்பட்டது. இது 7 அடி (2.1 மீ) அகலமுள்ள மூன்று வாயில்களைக் கொண்டுள்ளது. கோட்டை சுண்ணாம்பு மற்றும் சுர்கி மோட்டார் கொண்டு கட்டப்பட்டுள்ளது. கோட்டையின் வெளிப்புற எல்லைச் சுவர்கள், அதன் நீளத்துடன், "சுண்ணாம்பு-சுர்கி சூரியன் சுட்ட செங்கற்களால்" கட்டப்பட்டுள்ளன, அவை தட்டையான மற்றும் நீண்ட செங்கற்கள். மத்திய வாயில் மூன்று வாயில்களில் மிகப்பெரியது மற்றும் இது "சிங் குள்ளர்" என்று அழைக்கப்படுகிறது. கோட்டையின் நடுவில் அமைந்துள்ள நீதிமன்ற அறை, இரண்டு மாடி மாளிகையாகும். இது நீதிமன்றத்தை நடத்த மன்னரால் பயன்படுத்தப்பட்டது. கோட்டைக்குள் மக்கள் மற்றும் விலங்குகளின் தேவைகளைப் பூர்த்தி செய்வதற்காக நீரைக் கொண்டுவரும் தொட்டிப் பாலம் (நீர் வழங்கல்) இருந்தது. ஆனால் இப்போது பாழடைந்த நிலையில் காணப்படுகிறது. இரண்டாவது வாயிலிலிருந்து நுழைந்த பிறகு, கோட்டையில் மூன்று இந்து கோவில்கள் இருந்தன. (மதினி ரே ஒரு இந்து மத மன்னர் என்பதை உறுதிப்படுத்துகிறது) மதினி ரேயை தோற்கடித்து கோட்டையை ஆக்கிரமித்தபோது இவை ஓரளவு பள்ளிவாசல்களாக மாற்றப்பட்டன.  
மூன்று பக்கங்களிலும் மலைகளால் சூழப்பட்ட கோட்டையின் தென்மேற்குப் பகுதியில், கமடா ஜீல் என்று அழைக்கப்படும் ஒரு சிறிய நீரோடை உள்ளது. இது அரச குடும்பத்தைச் சேர்ந்த பெண்கள் அன்றாட உபயோகத்திற்கு பயன்படுத்தியது. இந்த நீரோடைக்கும் கோட்டைக்கும் இடையில் இரண்டு கண்காணிப்புக் கோபுரங்கள் (டோம் கிலாஸ்) மலையடிவாரத்தில் அமைந்துள்ளன. அவை எதிரிகள் ஊடுருவல்களை கண்காணிக்கப் பயன்படுத்தப்பட்டன. இந்த இரண்டு கோபுரங்களில், ஒரு கோபுரத்தில் தேவி மந்திர் என்ற தெய்வத்தின் சிறிய கோயில் உள்ளது.
# வார்விக் ஆம்ஸ்ட்ராங்

**வார்விக் விண்ட்ரிட்ஜ் ஆம்ஸ்ட்ராங்** (*Warwick Windridge Armstrong*; 22 மே 1879 - 13 சூலை 1947) ஒரு முன்னாள் ஆஸ்திரேலிய துடுப்பாட்ட வீரர் ஆவார்.இவர் 1902 மற்றும் 1921 க்கு இடையில் 50 தேர்வுத் துடுப்பாட்டப் போட்டிகளில் விளையாடினார். ஒரு பன்முக வீரரான, இவர் 1920 மற்றும் 1921 க்கு இடையில் பத்து தேர்வுத் துடுப்பட்டப் போட்டிகளில் ஆஸ்திரேலியாவின் தலைவராக இருந்தார்.அதில் எட்டு தேர்வு போட்டிகளில் வென்றார் மற்றும் இரண்டு போட்டிகளில் தோற்றார். இவரின் தலைமையிலான ஆத்திரேலியத் துடுப்பாட்ட அணி 1920 ஆம் ஆண்டில் இங்கிலாந்தில் சுற்றுப் பயணம் செய்து ஆஷஸ் தொடரில் விளையாடியது . அந்தத் தொடரில் 5-0 எனும் கணக்கில் ஆத்திரேலியத் துடுப்பாட்ட அணி தொடரை இங்கிலாந்துத் துடுப்பட்ட அணியிடம் இழந்தது.2000 ஆம் ஆண்டில் ஆஸ்திரேலிய துடுப்பாட்ட ஹால் ஆஃப் ஃபேமில் இவர் சேர்க்கப்பட்டார்.
# வார்விக் ஆம்ஸ்ட்ராங்

## ஆரம்ப கால வாழ்க்கை

ஆம்ஸ்ட்ராங் 1879 ஆம் ஆண்டில் விக்டோரியன் நகரமான கினெட்டனில் பிறந்தார். ஜான் மற்றும் இவரது மனைவி அமெலியா (நீ ஃப்ளின்) ஆகியோரின் மூத்த மகனாகப் பிறந்தார்.ஜான் ஒரு ஆங்கிலிகன் ; அமெலியா ஒரு கத்தோலிக்கராக இருந்தார் . ஆம்ஸ்ட்ராங் குடும்பம் 1880 ஆம் ஆண்டில் மெல்போர்னுக்கு குடிபெயர்ந்தது. விக்டோரியாவின் எமரால்டு ஹில்லின் உள் புறநகரில் குடியேறியது. 1888 ஆம் ஆண்டில் விக்டோரியாவின் வடக்கு கால்பீல்டில் உள்ள "அரா க்ளென்" என்ற பரம்பரை வீட்டிற்குச் சென்றனர்.  
மெல்போர்னில் உள்ள தனியார் பள்ளிகளின் குழுவான பள்ளிகள் சங்கத்தின் உறுப்பினரான *கம்லோடன்* பள்ளியில் ஆம்ஸ்ட்ராங் பயின்றார். 1893 ஆம் ஆண்டில் , இவர் பள்ளி லெவன் அணியில் இடம் பெற்றார். ஆம்ஸ்ட்ராங் அருகிலுள்ள கால்பீல்ட் துடுப்பாட்ட சங்கத்தில் சேர்ந்தார் மற்றும் 15 வயதில் சங்கத்தின் மூத்தார் அணியில் விளையாடினார்.  
19 வயதில் பள்ளியை விட்டு வெளியேறிய ஆம்ஸ்ட்ராங் தனது தந்தையின் முன்னாள் சங்கமான தென் மெல்போர்னில் ஆஸ்திரேலிய தேர்வுத் துடுப்பாட்டத் தலைவர் ஹாரி ட்ராட் தலைமையில் சேர்ந்தார். ஆம்ஸ்ட்ராங் சிறப்பான திறனை வெளிப்படுத்தினார்.அதில் பல்கலைக்கழகத் துடுப்பாட்ட அணிக்கு எதிராக,101 ஓட்டங்கள் எடுத்தார் இவரது முன்னாள் துடுப்பாட்ட சங்கமான செயின்ட் கில்டாவுக்கு எதிராக 173 ஓட்டங்கள் எடுத்தார். ஜனவரி 1899 இல் ஹோபார்ட்டில் டாஸ்மேனியா துடுப்பாட்ட அணிக்கு எதிராக விக்டோரியா துடுப்பாட்ட அணியினைப் பிரதிநிதித்துவப்படுத்த இவர் தேர்ந்தெடுக்கப்பட்டார், அணியில் ஏழு பேரில் ஒருவராக முதல் தரத் துடுப்பாட்டப் போட்டியில் இவர் அறிமுகமானார்.அந்தத் தொடரில் சிறப்பாக விளையாடிய இவர் 6 மற்றும் 33 ஓட்டங்களையும் 27 நிறைவுகள் வீசி 78 ஓட்டங்களை விட்டுக் கொடுத்து 4 இழப்புகளைக் கைப்பற்றினார்.
# வார்விக் ஆம்ஸ்ட்ராங்

## சொந்த வாழ்க்கை

ஜூலை 1913 இல், நியூ சவுத் வேல்ஸின் ரிவரினா பகுதியில் அதிக அளவிலான நிலங்களை வைத்திருந்த ஒரு செல்வந்த ஐரிஷ் ஆஸ்திரேலிய ஆயர் மகளான அய்லின் ஓ'டோனலை மணந்தார். வாகா வாகாவிற்கு எதிரான போட்டியில் ஆம்ஸ்ட்ராங் மெல்போர்ன் துடுப்பாட்ட அணிக்காக விளையாடிய போது இவரைச் சந்தித்தார். ஆம்ஸ்ட்ராங்கும் இவரது புதிய மனைவியும் மெல்போர்னில் குடியேறினர், 1935 ஆம் ஆண்டில் வணிக காரணங்களுக்காக சிட்னியின் புறநகர்ப் பகுதியான எட்ஜெக்லிஃப் நகருக்குச் சென்றனர்.
# கட்டாயப் பால்வினைத் தொழில்

**கட்டாயப் பால்வினைத் தொழில்**(Forced prostitution) ; இது **கட்டாய விபச்சாரம்** அல்லது **விருப்பமில்லாத விபச்சாரம்** அல்லது **கட்டாயப் பரத்தமை** என்று அழைக்கப்படுகிறது, இது பால்வினைத் தொழில் அல்லது பாலியல் அடிமைத்தனம் ஆகும், இது ஒரு நபரின் விருப்பமின்றி மூன்றாம் தரப்பினரின் வற்புறுத்தலின் விளைவாக நடைபெறுகிறது. "கட்டாய விபச்சாரம்" அல்லது "கட்டாயப்படுத்தப்பட்ட விபச்சாரம்" என்ற சொற்கள் சர்வதேச குற்றவியல் நீதிமன்றத்தின் ரோம் சட்டம் போன்ற பன்னாட்டு மற்றும் மனிதாபிமான மரபுநெறிகளில் காணப்படுகின்றன, ஆனால் அவை போதுமான அளவில் புரிந்து கொள்ளப்படவில்லை. மேலும் சீரற்ற முறையில் பயன்படுத்தப்படுகிறது. "கட்டாய விபச்சாரம்" என்பது ஒருவரை பாலியல் செயலில் ஈடுபட மற்றொரு நபரால் கட்டாயப்படுத்தப்படும் ஒரு நபரின் மீதான கட்டுப்பாட்டு நிலைமைகளைக் குறிக்கிறது.  
கட்டாய விபச்சாரம் என்பது மானிடத்துக்கு எதிரான குற்றமாகும், ஏனெனில் அவர்களை இதற்கு கட்டாயப்படுத்துவன் காரணமாக பாதிக்கப்பட்டவரின் உரிமைகள் மீறப்படுகின்றன. மேலும் இந்த வணிகம் மூலம் அவர்கள் சுரண்டப்படுகின்றார்கள்.
# கட்டாயப் பால்வினைத் தொழில்

## சட்ட நிலைமை

அனைத்து நாடுகளிலும் முறைமைச் சட்டத்தின் கீழ் **கட்டாய விபச்சாரம்** சட்டவிரோதமானது. இது தன்னார்வ விபச்சாரத்திலிருந்து வேறுபட்டது. இது வெவ்வேறு நாடுகளில் வேறுபட்ட சட்ட நிலைகளைக் கொண்டிருக்கக்கூடும், அவை முற்றிலும் சட்டவிரோதமானவையும் மரண தண்டனைக்கு உரியவையுமாகும். இது சட்டபூர்வமானதாகவும் ஒரு தொழிலாகவும் கட்டுப்படுத்தப்பட்டு அனுமதிக்கப்படுகின்றன.  
வயதுவந்தோருக்கான சட்டபூர்வமான பாலியல் தொழில் நீதிமன்ற அதிகார வரம்புகளுக்கு இடையில் வேறுபட்டாலும், குழந்தைகளின் விபச்சாரம் உலகில் கிட்டத்தட்ட எல்லா இடங்களிலும் சட்டவிரோதமானது  
1949 ஆம் ஆண்டில், ஐ.நா பொதுச் சபை தனிநபர்களின் வர்த்தகத்தை ஒடுக்குவதற்கும் பாலியல் தொழிலாளிகளைச் சுரண்டும் நடவடிக்கைகளை அடக்குவதற்கும் மரபுகளை ஏற்றுக்கொண்டது. கட்டாய விபச்சாரத்தின் சில அம்சங்களை உள்ளடக்கிய பல முந்தைய மரபுகளை இந்த தீர்மானம் முறியடித்தது. மேலும் விபச்சாரத்தின் பிற அம்சங்களையும் இது கட்டுப்படுத்தியது.  
விபச்சாரம் செய்வதற்கும், விபச்சார விடுதிகளை பராமரிப்பதற்கும் இது அபராதம் விதிக்கிறது. இது பல நாடுகளால் அங்கீகரிக்கப்படாத ஒரு முக்கிய காரணம், ஏனெனில் இது சட்டரீதியான பாலியல் தொழில் கொண்ட நாடுகளில் பரவலாக இது 'தன்னார்வத் தொழில்' என்று வரையறுக்கப்படுகிறது. எடுத்துக்காட்டாக, ஜெர்மனி, நெதர்லாந்து, நியூசிலாந்து, கிரீஸ் மற்றும் துருக்கி மற்றும் பிற நாடுகளில் சில வகையான விபச்சாரம் மற்றும் விபச்சாரத்திற்கான ஏற்பாடுகள் செய்தல் ஆகியவை சட்டபூர்வமானவை. மேலும் இது தொழில்முறைத் தொழில்களாகக் கட்டுப்படுத்தப்படுகின்றது.
# கட்டாயப் பால்வினைத் தொழில்

## குழந்தை விபச்சாரம்

குழந்தைகள் விபச்சாரம் இயல்பாகவே ஏற்றுக்கொள்ளப் படாததாகவும் சுரண்டலாகவும் கருதப்படுகிறது, ஏனெனில் குழந்தைகள், அவர்களின் வயது காரணமாக, சட்டப்பூர்வமாக இதற்கு ஒத்துக்கொண்டிருக்க முடியாது. பெரும்பாலான நாடுகளில், குழந்தையானது குறைந்தபட்ச சட்டபூர்வமான பாலுறவுச் சம்மத வயதை எட்டியிருந்தாலும், குழந்தை விபச்சாரம் சட்டவிரோதமானது.  
குழந்தைகள் விற்பனை, குழந்தை விபச்சாரம் மற்றும் சிறுவர் ஆபாசப் படங்கள் குறித்த விருப்ப நெறிமுறையின் மாநிலக் கட்சிகள் குழந்தை விபச்சாரத்தைத் தடை செய்ய வேண்டும். "ஒரு நாட்டின் சட்டத்தால் முந்தைய வயது பெரும்பான்மை அங்கீகரிக்கப்படாவிட்டால்". 18 வயதிற்கு உட்பட்ட எந்தவொரு மனிதனையும் சட்ட நெறிமுறை அவரை குழந்தை என்றே வரையறுக்கிறது, இந்தச் சட்ட நெறிமுறை 18 ஜனவரி 2002 அன்று நடைமுறைக்கு வந்தது, டிசம்பர் 2013 நிலவரப்படி, 166 மாநிலங்கள் இந்த ச்ட்ட நெறிமுறையினை கடைபிடிக்கின்றன. மேலும் 10 மாநிலங்கள் இதில் கையெழுத்திட்டன, ஆனால் இன்னும் அதை அங்கீகரிக்கவில்லை.
# நகைச்சுவை நாடகம்

**நகைச்சுவை நாடகம்** (Comedy-drama) எனப்படுவது திரைப்படம், அரங்கு மற்றும் தொலைக்காட்சி நிகழ்ச்சிகளில் காட்சிப்படுத்தப்படும் நகைச்சுவை மற்றும் நாடகத்தின் கலவை வகையாகும். நகைச்சுவை நாடகம் பெரும்பாலும் தொலைக்காட்சியில் தான் தொடராக எடுக்கப்படுகின்றது. 1990களில் இயக்குநர் நாகா இயக்கத்தில் வெளியான ரமணி வெர்சஸ் இந்த வகைக்குள் அடங்கும்.
# நகைச்சுவை நாடகம்

## தொடர்கள்

- ரமணி விஸ் ரமணி 1
- ரமணி விஸ் ரமணி 2
- எஸ். வி. சேகர்ரின்
- சிரிப்பு மழை
- காட்டுல மழை
- காமெடி தர்பார்
- சிரி சிரி கிரேசி
- கிருஷ்ணா லட்டு தின்ன ஆசையா (2013)
- சின்ன பாப்பா பெரிய பாப்பா (2002-2005) / (2014-2018)
- தேன்மொழி பி.ஏ
- மடிப்பாக்கம் மாதவன் (2013-2015)
- அடுக்கு வீட்டு அண்ணாசாமி (2018-2019)
# நகைச்சுவை நாடகம்

## திரைப்படங்கள்

- மணல் கயிறு
- மிசையானாலும் மனைவி
- பொண்டாட்டி பொண்டாட்டிதான்
- கதாநாயகன்
- நாணயம் இல்லாத நாணயம்
- எங்க வீட்டு ராமாயணம்
- வேடிக்கை என் வாழ்க்கை
# சமையல் நிகழ்ச்சி

**சமையல் நிகழ்ச்சி** (Cooking show) எனப்படுவது தொலைக்காட்சி நிகழ்ச்சி நிகழ்ச்சி வகைகளில் ஒன்றாகும். இது உணவு தயாரிக்கும் முறையை பற்றி சமையலறை அல்லது ஒரு அரங்கில் எடுக்கப்படும் நிகழ்ச்சி. இந்த நிகழ்ச்சியில் பெரும்பாலும் சமையல் கலைஞர்கள் அல்லது பிரபலங்கள் கலந்து கொண்டு ஒன்று அல்லது அதற்கு மேலான வகை வகையான உணவுகளை சமைப்பார்கள். இந்த நிகழ்ச்சி போட்டியாகவும் நடைபெறும் வழக்கம் உண்டு.  
தமிழ் தொலைக்காட்சி ஆரம்பித்த காலங்களில் தினமும் 30 நிமிடங்கள் சமையல் நிகழ்ச்சி ஒளிபரப்பும் வழக்கம் இருந்ததது. 2000ஆம் ஆண்டு காலப்பகுதியில் பிரபல நடிகர்கள் கலந்து கொண்டு அவர்களுடன் ஒரு உரையாடலுடன் சமையல் செய்யும் நிகழ்ச்சியாக சமையல் சமையல் என்ற நிகழ்ச்சி இருந்து வந்தது. அதற்கு பிறகு புதுயுகம் தொலைக்காட்சியில் ஒரு பிரபல நடிகர் அவருக்கு பிடித்தமான உணவை சமைத்து வேறு ஒரு பிரபலத்திற்கு பரிசாக கொடுக்கும் நிகழ்ச்சியாக செலிபிரிட்டி கிச்சன் என்ற சமையல் நிகழ்ச்சி இருந்தது. ஜீ தமிழ் தொலைக்காட்சியில் அஞ்சறை பெட்டி என்ற நிகழ்ச்சி 1500 மேலான அத்தியாயங்களுடன் ஒளிபரப்பானது.  
அல்லது சாமானிய மக்கள் வீட்டில் சமையல் கலைஞர்கள் கலந்து கொண்டு அவர்களுடன் சேர்ந்து சமைக்கும் நிகழ்ச்சியாக உங்கள் வீட்டில் எங்கள் செஃப் என்ற நிகழ்ச்சி புதுயுகம் தொலைக்காட்சியில் ஒளிபரப்பானது.  
2010ஆம் ஆண்டு காலங்களில் விஜய் தொலைக்காட்சியில் முதல் முதலில் சமையல் போட்டி நிகழ்ச்சி ஆரம்பிக்கப்பட்டு வார நாட்களில் 60 நிமிடங்கள் ஒளிபரப்பானது. 10 அல்லது 12 பிரபலங்கள் கலந்து கொண்டு அவர்களின் சமையல் திறனை வெளிக்காட்டும் நிகழ்ச்சியாக கிச்சன் சூப்பர் ஸ்டார் மற்றும் குழந்தைகள் பங்குகொள்ளும் கிச்சன் சூப்பர் ஸ்டார் ஜூனியர்ஸ் போன்ற நிகழ்ச்சிகள் இதற்க்கு விதிவிலக்கு.
# சமையல் நிகழ்ச்சி

## தொடர்கள்

- :
தமிழில் சமையல் சார்ந்த தொடர்கள் எடுப்பது மிகவும் குறைவு. முதல் முதலில் **ஆல் இன் ஆல் அலமேலு** என்ற தொடர் [[கே தொலைக்காட்சியில் ஒளிபரப்பானது. அதை தொடர்ந்து சரிகம கமகம மற்றும் மசாலா போன்ற தொடர்கள் ஒளிபரப்பானது. 2013ஆம் காலத்தில் புதுயுகம் தொலைக்காட்சியில் கொரியன் மொழி தொடரான பாஸ்தா என்ற சமையல் நிகழ்ச்சி ஒளிபரப்பாகி மிகவும் பிரபலமானது.  
- ஆல் இன் ஆல் அலமேலு
- சரிகம கமகம
- பாஸ்தா
- சாக்லேட்
# சமையல் நிகழ்ச்சி

## சமையல் நிகழ்ச்சிகள்

- சமையல் சமையல்
- சமையல் ராணி
- கிச்சன் கில்லாடிஸ்
- அஞ்சறை பேட்டி
- வெங்கடேஷ் பட் உடன் சமையல் சமையல்
- அனுவின் சமையல் அறை
- கிச்சன் கலாட்டா
- மாஸ்டர் கிச்சன்
- அடுப்பங்கரை
- சமையல் நேரம்
- சமைப்போம் சுவைப்போம்
- கலாட்டா கிச்சன்
- ஸ்டார் கிச்சன்
- கம கம சமையல்
- தேனீர் நேரம்
- பலவித சமையல்
- நம் நாட்டு சமையல்
- ரசிக்க ருசிக்க
- ஆஹா என்ன சமையல்
- அறுசுவை அது தனி சுவை
- ஊருவும் உணவும்
- சுவை
- நெருப்புடா
- கிச்சன் சூப்பர் ஸ்டார்
- கிச்சன் சூப்பர் ஸ்டார் ஜூனியர்ஸ்
- ருசிக்கலாம் வாங்க
- தினம் தினம் சமையல்
- செலிபிரிட்டி கிச்சன்
- கே 2 கே
- சக்தி சமையல்
- குக்கு வித் கோமாளி
# தீபல்பூர்

**தீபல்பூர்** (Dipalpur) , தெபல்பூர் என்றும் உச்சரிக்கப்படும் இது பஞ்சாபின் ஒகாரா மாவட்டத்தில் உள்ள ஒரு நகரமாகும். இது தீபல்பூர் வட்டத்தின் தலைமையகமாக செயல்படுகிறது. இது மாவட்ட தலைநகர் ஒக்காராவிலிருந்து 25 கிலோமீட்டர் தொலைவில் பாரி தோவாபில் உள்ள பியாஸ் ஆற்றின் கரையில் அமைந்துள்ளது. பதிமூன்றாம் மற்றும் பதினான்காம் நூற்றாண்டுகளில் பல போர்களின் தளமாக இந்தப் பகுதி குறிப்பிடத்தக்கது. பட்டி ராஜ்புத் மற்றும் ஜாட் குலத்தின் வரலாற்றுடன் தொடர்புடையது. இப்பகுதியில் அதிகம் பேசப்படும் மொழி பஞ்சாபியாகும். காமியானா, பெகூகா, சையத், சையத், காசி, ஷேக், கோகர், வாட்டூ, பட்டி, பஷ்தூண் (கான்), ஜோஹியா, ஜாட், கரல், அரெய்ன் ஆகியோர் முக்கிய சாதிகள். வாட்டூ, பட்டி ராஜ்புத், ஜோஹியா, காரல், கோகர் ஆகியோர் இங்கு பூர்வீகமாக உள்ளனர். மீதமுள்ளவர்கள் குடியேறியவர்கள் மற்றும் இந்தியா பிரிக்கப்பட்ட பின்னர் குடியேறினர்.
# தீபல்பூர்

## வரலாற்று கட்டிடக்கலை

கடந்த காலத்தில், தீபல்பூர் ஒரு வலுவான சுவரால் சூழப்பட்டு, 25 அடி உயரத்திற்கு உயர்ந்து, ஆழமான அகழியால் பலப்படுத்தப்பட்டிருந்தது. இந்த சுவர் எப்போது, யாரால் கட்டப்பட்டது என்பது தெரியவில்லை. ஆனால் அது பிரோசு சா துக்ளக்கின் ஆட்சியின் போது புதுப்பிக்கப்பட்டு, சரிசெய்யப்பட்டு மேம்படுத்தப்பட்டுள்ளது. பின்னர் அக்பரின் காலத்தில் ஆளுநராக இருந்த அப்துர் ரகீம் கான்-இ-கானன் என்பரால் புதுப்பிக்கப்பட்ட்டுள்ளது. பிரோசு சா துக்ளக் ஒரு பெரிய மசூதி மற்றும் அரண்மனைகளை கட்டினார். நகரத்தைச் சுற்றியுள்ள தோட்டங்களுக்கு நீர்ப்பாசனம் செய்வதற்காக சத்லெஜ் ஆற்றில் இருந்து ஒரு கால்வாயை அவர் தோண்டினார்.  
பரந்த மற்றும் காற்றோட்டமான சுரங்கங்கள் கோட்டையின் உள்ளே இருக்கும் அரச குடியிருப்புகளை வெளியே உள்ள தோட்டங்களுடன் இணைகின்றன. கோட்டையின் சுவரில் 24 பீரங்கித் துளைகள், 24 மசூதிகள், 24 குளங்கள் மற்றும் 24 கிணறுகள் ஆகியவை இந்த நகரம் உச்சம் பெற்றிருந்த காலத்தில் இருந்துள்ளன. அகழி, குளங்கள் மற்றும் சுரங்கப்பாதைகள் போன்றவை நீரால் நிரப்பப்பட்டிருந்தன. ஆனால் சில இடங்களில் அகழியின் இருப்பிடத்தை இன்னும் வரையறுக்க முடியவில்லை. தற்போது சுவரின் பெரும்பகுதி இடிக்கப்பட்டுள்ளது. கூர்மையான வளைவுகள் கொண்ட நான்கு பிரமாண்டமான நுழைவாயில்களில் இரண்டு மோசமாக சேதமடைந்துள்ளன. மேலும், அவற்றின் மர கதவுகள் காணாமால் போய்விட்டன. பிற்காலத்தில் சீமைக்காரை பூச்சுகள் நுழைவாயில்களின் அசல் கட்டமைப்பை சிதைத்துவிட்டன.
# தீபல்பூர்

## வரலாற்று கட்டிடக்கலை

### இந்து மடாலயம்

அலங்கரிக்கப்பட்ட தாழ்ப்பாள்கள், மாடங்கள், சன்னல்கள் மற்றும் வெட்டப்பட்ட செங்கல் வேலைகள் கொண்ட கதவுகளைத் தவிர, பழைய இபல்பூருக்குள் மிகவும் கவனிக்கத்தக்க அம்சம் உள்ளூர் மக்களால் மிகவும் மதிக்கப்படும் குருவான இலால் ஜாஸ் ராஜ் என்பரின் மடாலயம் ஆகும்.  
இங்கு புகழ்பெற்ற ஒரு புராணத்தின் படி, இலால் ஜாஸ் ராஜ், தீபல்பூரின் நிறுவனர் இராஜா தீப சந்தின் இளைய மகனாவார். அவர் தனது மாற்றாந்தாய் ராணி தோல்ரனின் சாபத்தால் பூமியில் மூழ்கினார். இராஜா தீப சந்த் தனது மகனின் நினைவாக இந்த மடத்தை கட்டினார். இன்று, இதன் அறை பாழடைந்து காணப்படுகிறது. கதவுகள் மோசமான நிலையில் உள்ளது. படிக்கட்டுகள் சேமிப்புக் கிடங்காக பயன்படுத்தப்படுகிறது. பொதுவாக இதன் கட்டமைப்பே நொறுங்கிக் காணப்படுகிறது. உள்ளூர்வாசிகளின் கூற்றுப்படி, இங்கு ஒரு பெரிய வருடாந்திர " மேளா " நடைபெற்று வந்துள்ளது. இந்தியப் பிரிப்பு வரை தலையை மொட்டையடிக்கும் சடங்குகளை செய்ய இந்துக்களால் இது பயன்படுத்தப்பட்டது, ஆனால் தற்போது இங்கு யாரும் வருவதில்லை.
# தீபல்பூர்

## வரலாற்று கட்டிடக்கலை

### பிரயாணகள்

இலால் ஜாஸ் ராஜ் மடத்திற்கு அருகில் தீபல்பூரின் சத்திரம் ஒன்று உள்ளது. இது நான்கு பக்கங்களிலும் காற்றோட்டமான அறைகள், மையத்தில் ஒரு பெரிய முற்றமும் நான்கு வளைவு நுழைவாயில்களும் கொண்ட ஒரு விசாலமான கட்டிடம் ஆகியவற்றுடன் காணப்படுகிறது. சத்திரம், நகரத்தின் பெரும்பாலான பழைய கட்டுமானங்களைப் போலவே, இதுவும் இப்போது பழுதடைந்த நிலையில் உள்ளது. அசல் வடிவங்கள் தெளிவற்ற அளவிற்கு அடுத்தடுத்த குடியிருப்பாளர்களால் இது பல முறை பிரிக்கப்பட்டுள்ளது. தாழ்வாரப் பகுதிகள் கூட அறைகளாக உருவாக்க மாற்றப்பட்டுள்ளன.
# தீபல்பூர்

## புனிதர்கள்

இந்த பகுதியில் பிரசங்கிக்க பல முஸ்லிம் புனிதர்கள் வந்துள்ளனர். பகவால் செர் கலந்தர் என்று பொதுவாக அழைக்கப்படும் பகவால் கக் பாக்தாத்தில் இருந்து வந்து தீபல்பூருக்கு அருகிலுள்ள பதர்வால் கிராமத்தில் குடியேறினார். துறவி கிராமத்திற்கு வெளியே ஒரு சிறிய அறை மற்றும் ஒரு மசூதியைக் கட்டினார். அவரது பேரன் ஷா முகீம் அவரது பணியைத் தொடர்ந்தார். இந்த கிராமம் ஹுஜ்ரா ஷா முகீம் என்று அறியப்பட்டது. புகழ்பெற்ற பஞ்சாபி காதல் கதையான மிர்சா சாகிபானில் இந்த இடம் குறிப்பிடப்பட்டுள்ளது.  
முகலாய பேரரசர் அக்பர், அவரது மகன் சலீம் மற்றும் அரச பரிவாரங்களுடன் 1578 இல் பரித்துதின் கஞ்ச்சகருக்கு மரியாதை செலுத்த வந்தபோது தீபல்பூரில் தங்கியுள்ளார். அக்பர் தாழ்வாரத்திற்கு பாரி தோவாப் *என்று* பெயரிட்டுள்ளார். இரு நதிகளின் பெயர்களான பியாஸ் மற்றும் ராவி ஆகியவற்றை இணைத்து அந்த பகுதியை எல்லைக்குட்படுத்தியுள்ளார். பாபா குரு நானக்கும் திபல்பூரில் சிறிது காலம் தங்கியிருந்தார். ஒரு குருத்வாராவின் இடிபாடுகள் அந்த இடத்தில் காணப்படுகின்றன.  
சாயி அப்துல் ரசாக் என்று பெயரிடப்பட்ட முஸ்லீம் துறவி தீபல்பூரில் தங்கியிருந்துள்ளார். பின்னர் அவர் உள்ளூர் மக்களுக்காக தன்னார்வ நடவடிக்கைகளைத் தொடங்கியுள்ளார். அவரது மரணத்திற்குப் பிறகு நகரில் அடக்கம் செய்யப்பட்டுள்ளார். இப்போது, அவரது மரண இடம் இரஸாகிய தர்பார் என்று அழைக்கப்படுகிறது.
# முகம்மது கரம் ஷா அல்-அசாரி

**முகம்மது கரம் ஷா அல்-அசாரி** (1 ஜூலை 1918 &#x2013; 7 ஏப்ரல் 1998) இவர் பாக்கித்தானிலிருந்த பரேல்வி இயக்கத்துடன் தொடர்புடைய ஒரு சிறந்த இஸ்லாமிய அறிஞர் ஆவார். இவர் சிஷ்டியா சூபி ஒழுங்கோடு தொடர்புடையவர் என்றும் கூறப்படுகிறது.
# முகம்மது கரம் ஷா அல்-அசாரி

## ஆரம்பகால வாழ்க்கை மற்றும் தொழில்

முகம்மது கரம் ஷா 1918 ஜூலை 1 ஆம் தேதி பிரித்தானிய இந்தியாவின் சர்கோதா மாவட்டத்தில் உள்ள பெரா என்ற இடத்தில் பிறந்தார். இவர் தனது அடிப்படைக் கல்வியை 1936 இல் தனது சொந்த ஊரான பெராவில் முடித்தார். பின்னர் அவர் பாரசீக மற்றும் அரபு மொழிகளைக் கற்றுக்கொண்டார். பின்னர் குவாஜா கமர் உல் தின் சியால்வியின் (1906 &#x2013; 1981) ஆலோசனையின் பேரில், 1942 இல் ஹதீஸைப் படிப்பதற்காக முராதாபாத் சென்றார். இவர் 1945 இல் பஞ்சாப் பல்கலைக்கழகத்தில் பட்டம் பெற்றார். பின்னர் அல்-அசார் பல்கலைக்கழகத்தில் உயர் மதக் கல்விக்காக எகிப்துக்குச் சென்றார்.அங்கு இஸ்லாமிய சட்டத்தில் முதுகலைப் பட்டம் பெற்றார்.  
முகம்மது கரம் ஷா அல்-அசாரி 1995 ஆம் ஆண்டு தீர்க்கதரிசி முகம்மது நபியின் உருது சுயசரிதை " ஜியா அன் நபி " என்ற புத்தகத்தின் ஆசிரியராக இருப்பதால் நன்கு அறியப்பட்டவர் மற்றும் குறிப்பிடத்தக்கவர் ஆவார். அந்தப் புத்தகத்தில் 7 தொகுதிகள் உள்ளன. பின்னர், இது முகம்மது கயூம் அவான் எழுதிய 7 தொகுதிகளைக் கொண்ட ஆங்கில மொழியில் மொழிபெயர்க்கப்பட்டது. குர்ஆனின் உருது விளக்கமான தப்சீர் ஜியா உல் குர்ஆனை 5 தொகுதிகளில் எழுதியதற்காகவும் இவர் அங்கீகரிக்கப்படுகிறார்.  
பெராவில் தனது தந்தையால் நிறுவப்பட்ட தார் அல் உலும் முஹம்மதியா கௌசியா என்ற இஸ்லாமிய நிறுவனத்தை மறுசீரமைத்து, மதக் கல்வியின் பாடத்திட்டத்தில் பெரிய மாற்றங்களைக் கொண்டுவந்தார். மதக் கல்வியுடன் நவீன கல்வியும் கற்கப்பட வேண்டும் என்று இவர் கருதினார்.  
முகம்மது கரம் ஷா அல்-அசாரி பாக்கித்தான் இயக்கத்தில் தீவிரமாக பங்கேற்றவர் மற்றும் அகில இந்திய முஸ்லீம் லீக்கிற்காக 1946 ஆம் ஆண்டு இந்திய மாகாணத் தேர்தல்களில் தீவிரமாக பிரச்சாரம் செய்துள்ளார்.  
முகம்மது கரம் ஷா அல்-அசாரி 1998 இல் இறக்கும் வரை பாகிஸ்தான் உச்சநீதிமன்றத்தின் நீதிபதியாகவும் பணியாற்றியுள்ளார். தன் ஷரியாத் அமர்வுகளில் பணியாற்றினார். தேசிய ஷரியத் நீதிமன்றம் 1981 ஆம் ஆண்டில் முதன்முதலில் நிறுவப்பட்டபோது இவர் அதில் ஒரு நீதிபதியாக ஆனார்.
# முகம்மது கரம் ஷா அல்-அசாரி

## எழுதிய நூற்கள்

இவர் எழுதிய *தப்சீர் ஜியா உல் குர்ஆன்* என்ற நூல் 1995 இல் ஐந்து தொகுதிகளில் வெளிவந்துள்ளது.
ஜியா அன் நாபி என்ற புத்தகம் 1995இல் முஹம்மது நபியின் விரிவான சுயசரிதையாக ஏழு தொகுதிகளில் வெளிவந்துள்ளது.
# முகம்மது கரம் ஷா அல்-அசாரி

## விருதுகள் மற்றும் அங்கீகாரம்

பாக்கித்தான் அரசாங்கத்தால் சீதாரா-இ-இம்தியாஸ் (சிறந்த நட்சத்திரம்) என்ற கௌரவம் இவருக்கு வழங்கப்படது. மேலும், பாக்கித்தான் அஞ்சல் துறை தனது 'கடிதங்களில் சிறந்தவர்' என்ற முத்திரைத் தொடரில் 2004 இல் ஒரு நினைவு அஞ்சல் தலை வெளியிட்டு இவரை கௌரவித்தது.
# முகம்மது கரம் ஷா அல்-அசாரி

## இறப்பு

முகம்மது கரம் ஷா அல்-அசாரி கிட்டத்தட்ட ஒரு வருடம் உடல்நிலை சரியில்லாத காரணத்தால் இருந்து பின்னர் 1998 ஏப்ரல் 7, அன்று இறந்தார்.
# சாலிமர் தோட்டம், சிறீநகர்

**சாலிமார் தோட்டம்** ஜம்மு காஷ்மீரின் சிறீநகரில் உள்ள ஒரு முகலாயத் தோட்டமாகும். இது தால் ஏரியின் வடகிழக்கில் ஒரு கால்வாய் வழியாக இணைக்கப்பட்டுள்ளது. இது சாலிமார் பாக், பரா பக்ச், மற்றும் பையஸ் பக்ச் என்ற மற்ற பெயர்களிலும் அழைக்கப்படுகிறது. அருகிலுள்ள மற்ற பிரபலமான தோட்டம் நிசாத் தோட்டம் என்பதாகும். 1619 ஆம் ஆண்டில் முகலாய பேரரசர் ஜஹாங்கிர் தனது மனைவி நூர் ஜஹானுக்காக இந்த தோட்டத்தைக் கட்டினார். இத்தோட்டம் முகலாய தோட்டக்கலையின் மையமாக கருதப்படுகிறது. இது இப்போது ஒரு பொது பூங்காவாக உள்ளது. இது "சிறீநகரின் கிரீடம்" என்றும் அழைக்கப்படுகிறது.
# சாலிமர் தோட்டம், சிறீநகர்

## வரலாறு

முகலாய வகை தோட்டங்களின் சமீபத்திய வரலாறு மற்றும் வளர்ச்சி பேரரசர் ஜஹாங்கிருக்கு வரவு வைக்கப்பட்டுள்ள நிலையில், தோட்டத்தின் பண்டைய வரலாற்றை 2 ஆம் நூற்றாண்டில் இரண்டாம் பிரவர்சேனாவின் காலத்தில் கட்டப்பட்டதை காணலாம். இரண்டாம் பிரவர்சேனா சிறீநகர் நகரத்தை நிறுவி கி.பி 79 முதல் கி.பி 139 வரை காஷ்மீரில் ஆட்சி செய்தார். தால் ஏரியின் வடகிழக்கு மூலையில் தங்குவதற்காக ஒரு கட்டிடம் கட்டிய அவர் அதற்கு சாலிமார் என்று பெயரிட்டிருந்தார்.
<sup data-ve-ignore="true">&#x5B; *<span title="This claim needs references to reliable sources. (December 2017)">மேற்கோள் தேவை</span>* &#x5D;</sup>
சமசுகிருதத்தில் சாலிமார் என்ற சொல்லுக்கு 'அன்பின் தங்குமிடம்' என்று பொருள். மன்னர், கர்வான் என்ற இடத்தில் சுகர்மா சுவாமி என்ற ஒரு உள்ளூர் துறவிக்காக, இந்த கட்டிடத்தைக் கட்டினார். பல ஆண்டுகளான இந்தக் கட்டிடம் இடிந்து விழுந்தது. பின்னர் அதை கண்டுபிடிக்க முடியவில்லை. இருப்பினும், அந்த இடத்தின் பெயர் சாலிமார் என்ற நிலைத்து விட்டது.  
இங்குதான் பேரரசர் ஜஹாங்கீர் தனது புகழ்பெற்ற சாலிமார் தோட்டம் என்ற தனது கனவுத் திட்டத்தை உருவாக்கி ராணியைப் பிரியப்படுத்தினார்.அவர் 1619 இல் பண்டைய தோட்டத்தை ஒரு அரச தோட்டமாக விரிவுபடுத்தி அதை 'பரா பக்ச்' ('மகிழ்ச்சிகரமான') என்று அழைத்தார். அவர் தனது மனைவி நூர் ஜஹானுக்காக ('உலகின் ஒளி') இதை கட்டினார். 1630 ஆம் ஆண்டில், பேரரசர் ஷாஜகானின் உத்தரவின் பேரில், காஷ்மீர் ஆளுநர் ஜாபர் கான் இதை விரிவு படுத்தினார். அதற்கு அவர் ‘பையஸ் பக்ச்’ ('அபரிமிதமான') என்று பெயரிட்டார். பின்னர் அது மாகாணத்தின் சீக்கிய ஆளுநர்களுக்கு மகிழ்ச்சிக்கான இடமாக மாறியது.  
மகாராஜா ரஞ்சித் சிங்கின் ஆட்சியின் போது, இங்குள்ள பளிங்கு அரண்மனை ஐரோப்பிய பார்வையாளர்களுக்கு விருந்தினர் மாளிகையாக இருந்தது. மகாராஜா ஹரி சிங்கின் ஆட்சியில் இந்த வளாகத்தின் மின்மயமாக்கம் செய்யப்பட்டது. இவ்வாறு, பல ஆண்டுகளாக, தோட்டம் பல ஆட்சியாளர்களால் விரிவாக்கப்பட்டு மேம்படுத்தப்பட்டு வெவ்வேறு பெயர்களால் அழைக்கப்பட்டு வந்துள்ளது. ஆனால் 'சாலிமார் தோட்டம்' என்ற மிகவும் பிரபலமான பெயர் இன்றுவரை தொடர்கிறது.  
முகலாய காலத்தில், குறிப்பாக, பேரரசர் ஜஹாங்கிர் மற்றும் அவரது மனைவி நூர் ஜஹான் ஆகியோரை காஷ்மீர் மிகவும் கவர்ந்தது. கோடையில் அவர்கள் தில்லியிலிருந்து குறைந்தது 13 முறை முழு அரச பரிவாரங்களுடன் சிறீநகருக்கு சென்றுள்ளனர். சலிமார் தோட்டம் அவர்களின் ஏகாதிபத்திய கோடைகால இல்லமாகவும் அரசவையாகவும் இருந்தது. அவர்கள் யானைகள் மீது பிர் பஞ்சால் மலைத்தொடரின் கடினமான பனி வழிகளைக் கடந்து சிறீநகரை அடைந்துள்ளனர்.
# சலால் நீர்மின்சக்தி நிலையம்

**சலால் அணை** (Salal Dam)  
*சலால் நீர்* மின் நிலையம் (*Salal Dam*) என்றும் அழைக்கப்படும் *சலால் பாந்த்*, இந்தியாவின் ஜம்மு-காஷ்மீரின் ரியாசி மாவட்டத்தில் உள்ள செனாப் ஆற்றில் கட்டப்பட்டுள்ள நீர் மின்சக்தி திட்டமாகும். 1978 ஆம் ஆண்டில் பாகிஸ்தானுடன் இருதரப்பு உடன்படிக்கைக்கு வந்த பின்னர், சிந்து நீர் ஒப்பந்த அமைப்பின் கீழ் காஷ்மீரில் இந்தியா கட்டிய முதல் நீர் மின் திட்டம் இதுவாகும். அணையின் வடிவமைப்பில் இந்தியா பின்வரும் குறிப்பிடத்தக்க சலுகைகளை வழங்கியது, அதன் உயரத்தைக் குறைத்தது, இயக்கக் குளத்தை அகற்றியது மற்றும் இந்த திட்டத்தின் நீண்ட கால நிலைத்தன்மையை சேதப்படுத்தும் வண்டல் மேலாண்மைக்கு உட்பட்ட சதுப்பு நிலங்களை உள்ளடக்கியது. இந்த அணை ஐந்து ஆண்டுகளில் நீர் பிடிப்புப் பகுதியில் வண்டல் சேர்ந்து மேவியது. இந்த அணைக்கட்டின் எதிர்காலம் தற்போது நிச்சயமற்றதாக உள்ளது.
# சலால் நீர்மின்சக்தி நிலையம்

## ஆரம்பகால வரலாறு

இந்த திட்டம் மாட்லாட்டுக்கு தெற்கே சில கிலோமீட்டர் தொலைவில் உள்ள ரியாசி மாவட்டத்தில் உள்ள செனாப் ஆற்றில் அமைந்துள்ளது. இந்த இடத்தில் நதியானது தனது போக்கினை தென்கிழக்கு திசையில் மாற்றுகின்றது. பாகிஸ்தானின் கீழ் நோக்கிய மராலா எட்வொர்க்ஸ் 72 கிலோ மீட்டர் (45 மைல்கள்) மராலா-ராவி இணைப்பு கால்வாய் மற்றும் மேல் செனாப் கால்வாய் ஆகியவை பாகிஸ்தானிய பஞ்சாபின் பல்வேறு பகுதிகளுக்கு தண்ணீரைக் கொண்டு செல்கின்றன.  
சலால் திட்டம் 1920 இல் கருக்கொள்ளப்பட்டது. இந்த திட்டத்தின் சாத்தியக்கூறு தொடர்பான ஆய்வுகள் 1961 ஆம் ஆண்டில் ஜம்மு-காஷ்மீர் அரசாங்கத்தால் தொடங்கப்பட்டது. திட்ட வடிவமைப்பு 1968 ஆண்டிற்குள் தயாரிக்கப்பட்டது. 1970 ஆம் ஆண்டில், இந்திய அரசாங்கத்தின் நீர்ப்பாசன மற்றும் மின்சாரத் துறை அமைச்சகத்தின் கீழ் உள்ள மத்திய நீர்மின் திட்ட கட்டுப்பாட்டு வாரியத்தால் கட்டுமானம் தொடங்கப்பட்டது. இந்த திட்டத்தின் வடிவமைப்பில் அணையால் உருவாக்கப்பட்ட நீர் சுழலியைப் பயன்படுத்தி 690 மெகாவாட் மின்சாரம் உற்பத்தி செய்யும் இரண்டு கட்ட மின் உற்பத்தி நிலையங்கள் இருந்தது.
# சலால் நீர்மின்சக்தி நிலையம்

## சிந்து நீர் தகராறு

1960 ஆம் ஆண்டு சிந்து நீர் ஒப்பந்தத்தின் கீழ், செனாப் நதி பாகிஸ்தானிய பயன்பாட்டிற்காக ஒதுக்கப்பட்டிருந்தது (சிந்து, ஜீலம் மற்றும் செனாப் ஆகிய மேற்கு நதிகளில் ஒன்று). மின் உற்பத்தி போன்ற "நுகர்வு அல்லாத" பயன்பாடுகளுக்கு நதியைப் பயன்படுத்த இந்தியாவுக்கு உரிமை உண்டு. ஒரு திட்டத்தை உருவாக்க, கட்டுமானத்திற்கு ஆறு மாதங்களுக்கு முன்னதாக பாகிஸ்தானுக்கு நோக்கத்தை அறிவிக்கவும், பிந்தையவர்கள் எழுப்பும் எந்தவொரு கவலையும் கணக்கில் எடுத்துக்கொள்ளவும் இந்த ஒப்பந்தத்தின் கீழ் இந்தியா கடமைப்பட்டுள்ளது.  
இந்த ஒப்பந்தத்தால் பாகிஸ்தான் மூன்று கிழக்கு நதிகளை இந்தியாவுக்காக இழந்ததால், செனாப் நதியை நம்பியிருப்பது அதிகரித்திருந்தது. இந்த திட்டத்தை பாகிஸ்தான் சலால் திட்டத்தை மிகுந்த அக்கறையுடன் பார்த்தது. ஒப்பீட்டளவில் ஆற்றின் மேற்புறத்தில் கட்டப்பட்ட தாழ்வான அணையின் மட்டுப்படுத்தப்பட்ட சேமிப்பு கூட வெள்ள அபாயத்தை உருவாக்கக் கூடுமெனவும், அச்சுறுத்தலாகவும் கருதப்பட்டது. இதன் மூலம் இந்தியா திடீரென நீரை வெளியேற்றுவதன் மூலம் பாகிஸ்தானிய பண்ணை நிலங்கள் வெள்ளத்தில் மூழ்கக்கூடும் என்பது அவர்களின் கவலையாக இருந்தது. அதேபோல், இந்தியா தனது நீர்த்தேக்கத்தில் தண்ணீரை தேக்கி வைத்துக் கொள்வதன் மூலம் பாகிஸ்தானிய நிலங்களை வறட்சியில் வீழ்த்தவும் முடியும் என்பது அவர்களின் மற்றொரு கவலையாக இருந்தது. பாக்கிஸ்தானின் எதிர்ப்பைத் தாழ்த்துவதற்கு அணையை மூலோபாயமாக யுத்தக் கருவியாகப் பயன்படுத்தக்கூடும் என்று வெளியுறவு அமைச்சரும் பிந்தைய நாளின் பிரதமருமான சுல்பிகர் அலி பூட்டோ வாதிட்டார். 1965 மற்றும் 1971 இரண்டு போர்களுக்குப் பிறகு, அத்தகைய கோட்பாடுகள் அனைத்தும் எளிதில் நம்பக்கூடியவையாயின.  
பேச்சுவார்த்தைகளின் போது, அணையின் வடிவமைப்பு மற்றும் திறன் குறித்து பாகிஸ்தான் தொழில்நுட்ப ஆட்சேபனைகளை எழுப்பியது. அணையின் 40 மிகுதி நீர் வழிகால் வாயில்கள் ஒப்பந்தத்தால் அனுமதிக்கப்பட்டதை விட அணைக்கு அதிக சேமிப்பைக் கொடுத்தன என்று அது வாதிட்டது. வண்டல் துப்புரவுக்காக சேர்க்கப்பட்ட கீழ்-சதுப்பு நிலங்கள் ஒப்பந்தத்தின் கீழ் அனுமதிக்கப்படவில்லை என்றும் அது வாதிட்டது. [குறிப்பு 1] பாகிஸ்தானியர்கள் வெளிப்படுத்திய வெள்ள ஆபத்து நியாயமற்றது என்று இந்தியர்கள் வாதிட்டனர். பாக்கிஸ்தானை வெள்ளத்தில் மூழ்கடிக்கும் இந்தியாவின் எந்தவொரு நோக்கமும் அதன் சொந்த பிரதேசத்திற்கு அதிக சேதத்தை ஏற்படுத்தும். பாக்கிஸ்தான் மனந்திரும்ப விரும்பாத நிலையில், இந்திய பேச்சுவார்த்தையாளர்கள் அதை ஒரு நடுநிலை நிபுணரால் மத்தியஸ்தத்திற்கு கொண்டு செல்ல விரும்பினர்.  
இருப்பினும், 1972 பாகிஸ்தானுடனான சிம்லா ஒப்பந்தத்தில் கையெழுத்திட்ட பிறகு, இந்தியா இருதரப்பு நோக்கிய உறவுகளை வழிநடத்த விரும்பியது. அதன் வெளியுறவுக் கொள்கை நிறுவனம் நடுநிலை நிபுணரிடம் செல்வதை நிராகரித்தது. 1976 ஆம் ஆண்டில் அக்டோபர் மாதத்தில் மேற்கொண்ட இருதரப்பு பேச்சுவார்த்தைகளில், அணையின் உயரத்தையும் பிற சிக்கல்களையும் குறைப்பதில் இந்தியா குறிப்பிடத்தக்க சலுகைகளை வழங்கியது. 1977 ஆம் ஆண்டில் ஒரு உடன்பாடு எட்டப்பட்டது. ஆனால், இந்த உடன்படிக்கையின் அமலாக்கமானது பாகிஸ்தானில் தேர்தலுக்குப் பிறகு ஒத்திவைக்கப்பட்டது. விரைவில், இந்தியாவிலும் பாகிஸ்தானிலும் ஆட்சியில் மாற்றம் ஏற்பட்டது, ஆனால் புரிதல் தப்பிப்பிழைத்தது. [குறிப்பு 2]
# குற்ற உளவியல்

**குற்ற உளவியல்** (Criminal psychology; Criminological psychology, ) என்பது, குற்றவாளிகளின் பார்வைகள், எண்ணங்கள், நோக்கங்கள், செயல்கள், எதிர்வினைகள் குறித்தும், அத்துடன் குற்றவியில் நடத்தையில் உட்படும் அனைத்தையும் ஆய்வுகளைச் செய்யும், உளவியில் பிரிவு ஆகும்.
ஒவ்வொருவரும் சமூக ஒற்றுமை, அமைதி, முன்னேற்றம் கருதி அதற்கென உருவாக்கப்பட்ட தனித்தனிச் சட்டங்களைப் பின்பற்ற, சட்டங்கள் இருந்தபோதிலும், மக்கள் தத்தம் உணர்ச்சிகளையும், உரிமைகளையும், கோட்பாடுகளையும், பொதுநலத்துக்காக, விட்டுக்கொடுத்து வாழ்தல் இன்றியமையாததாகிறது. இந்த சமூக நலனுக்கானச் சட்டங்களை மீறி நடப்பது, ‘குற்றம்’ என்று கூறப்படுகிறது. ஆகவே, சமூக அமைப்புக்கு ஒத்து நடக்காதவர்களைச் சட்டமும், சமூகமும் குற்றவாளிகள் என அழைக்கின்றனர். இத்தகையோர் குற்றம் புரிவதற்கு, பல காரணிகள் இருப்பதாக உளவியில் அறிஞர்கள் கண்டறிந்துள்ளனர்.